Kenia isch langi Ziit as Muschderschdaat für d  Demokratii z Afrika ghalte worde. Sit de Wahle vom 27. Dezämber 2007 aber, wo dr Presidänt Mwai Kibaki knapp gwunne het, si Unruehe usbroche. D Opposition het dr Presidänt beschuldigt, d Wahle gfelschd z ha und internationali Beobachder underschdütze die Meinig. D Bolizei und d Armee hai Demonschdratione mit Gwalt underdruggt, hai aber nid chönne verhindere, ass es zu Gwaltdätikeite uf ethnischer Basis cho isch.